Հրանուշ Հակոբյան

Անվան այլ կիրառումների համար տե՛ս՝ Հրանուշ Հակոբյան (այլ կիրառումներ)Հրանուշ Հրանտի Հակոբյան (ապրիլի 12, 1954(1954-04-12), Սարուխան, Նոր Բայազետի շրջան, Հայկական ԽՍՀ, ԽՍՀՄ), Հայաստանի պետական գործիչ, Հայաստանի սփյուռքի նախարար (2008-2018)։ Իրավաբանական գիտությունների դոկտոր, պրոֆեսոր։


== Կենսագրություն ==
1975 թվականին ավարտել է Երևանի պետական համալսարանի կիրառական մաթեմատիկայի ֆակուլտետը, 1989 թվականին՝ Մոսկվայի հասարակական գիտությունների ակադեմիան, 1994 թվականին՝ Երևանի պետական համալսարանի իրավաբանական ֆակուլտետը։ Իրավաբանական գիտությունների դոկտոր-պրոֆեսոր է։


== Աշխատանքային գործունեություն ==
1975-1983 - Երևանի պետական համալսարանի կիրառական մաթեմատիկայի ֆակուլտետի դասախոս
1978-1983 - ԵՊՀ ԼԿԵՄ կոմիտեի քարտուղարի տեղակալ, քարտուղար
1983-1985 - ՀԼԿԵՄ կենտկոմի քարտուղար
1985-1990 - ՀԼԿԵՄ կենտկոմի առաջին քարտուղար, ընտրվել է ՀամԼԿԵՄ Կենտկոմի բյուրոյի անդամ (Մոսկվա)
1986-1990 - ՀԽՍՀ Գերագույն խորհրդի պատգամավոր, ԳԽ նախագահության անդամ
1990-1995 - ՀՀ ԳԽ և ԱԺ պատգամավոր, ԱԺ սոցիալական առողջապահության և բնության պահպանության հարցերի մշտական հանձնաժողովի փոխնախագահ
1995-1996 - նույն հանձնաժողովի նախագահ
1995-1997 ԱՊՀ երկրների միջխորհրդարանական վեհաժողովի սոցիալական հարցերի հանձնաժողովի փոխնախագահ
1996-1998 - ՀՀ սոցիալական ապահովության նախարար
1996-2008 - Միջխորհրդարանական միության միջազգային վեհաժողովի հայաստանյան պատվիրակության անդամ, ապա ղեկավար, Կանանց հիմնախնդիրները համակարգող խորհրդի անդամ
1999-2003 - ՀՀ Ազգային ժողովի արտաքին հարաբերությունների մշտական հանձնաժողովի անդամ, ԵՄ-Հայաստան հանձնաժողովի փոխնախագահ
2003 թվականի հունիսի 12-ին ընտրվել է ՀՀ Ազգային ժողովի գիտության, կրթության, մշակույթի և երիտասարդության հարցերի մշտական հանձնաժողովի նախագահ։
2007 թվականի հունիսի 7-ին ընտրվել է ՀՀ Ազգային ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ։
2008 թվականի հունիսի 27-ին Հայաստանի Նախագահի հրամանագրով նշանակվել է ՀՀ ԱԳՆ սփյուռքի հետ կապերի պետական կոմիտեի նախագահ։
2008 թվականի հոկտեմբերի 1-ին Հայաստանի Նախագահի հրամանագրով ազատվել է ՀՀ ԱԳՆ սփյուռքի հետ կապերի պետական կոմիտեի նախագահի պաշտոնից։
2008 թվականի հոկտեմբերի 1-ին Հայաստանի Նախագահի հրամանագրով նշանակվել է Հայաստանի սփյուռքի նախարար։
2012 թվականի հունիսի 16-ին Հայաստանի Նախագահի հրամանագրով վերանշանակվել է Հայաստանի Սփյուռքի նախարարի պաշտոնում։
2013 թվականի մայիսի 8-ին Հայաստանի Նախագահի հրամանագրով վերանշանակվել է ՀՀ Սփյուռքի նախարարի պաշտոնում։
2014 թվականի ապրիլի 23-ին Հայաստանի Նախագահի հրամանագրով վերանշանակվել է ՀՀ Սփյուռքի նախարարի պաշտոնում։
2016 թվականի սեպտեմբերի 27-ին Հայաստանի Նախագահի հրամանագրով վերանշանակվել է Հայաստանի Սփյուռքի նախարարի պաշտոնում։
2018 թվականին հրաժարական է տվել։Հեղինակ է 6 գրքի և 40-ից ավելի գիտական աշխատանքների։
Հայաստան համահայկական հիմնադրամի և մի շարք այլ հիմնադրամների հոգաբարձուների խորհրդի անդամ է, Հայ-ամերիկյան առողջության կենտրոնի համահիմնադիր, Հայ կանանց միջազգային միության նախագահ, ԵՊՀ-ի, ԵԲՀ-ի խորհուրդների անդամ, ԳՊՀ-ի խորհրդի նախագահ։ Ստեղծել է երիտասարդական խորհրդարանը։ Դասավանդում է ՀՀ պետական կառավարման ակադեմիայում և Գավառի պետական համալսարանում։

2018 թվականին դադարեցրել է անդամակցությունը ՀՀԿ-ին։


== Մրցանակներ, պարգևներ ==
Ճանաչվել է տարվա լավագույն կին, տարվա լավագույն պատգամավոր, լավագույն քաղաքական գործիչ
2008 Հայաստանի արտակարգ և լիազոր դեսպանի դիվանագիտական աստիճան
«Պատվո նշան» շքանշան
«Արժանիքի համար» շքանշան
Մխիթար Գոշի մեդալ (2011)
«Հայրենիքին մատուցած ծառայությունների համար» 2-րդ աստիճանի մեդալ (2015)


== Պատկերասրահ ==


== Ծանոթագրություններ ==